OpenLLM-France/wikimedia huggingface dataset:
# Kjeld Kirk Kristiansen

Kjeld Kirk Kristiansen (Billund, 27 de desembre de 1947) és un empresari danès, antic president i CEO del Grup Lego (1979–2004). Segons la revista Forbes, Kristiansen és el tercer Danès més ric, amb un patrimoni net de 4.7$ bilions el febrer de 2020. És el net del fundador de Lego Ole Kirk Christiansen.

## Biografia

Va néixer a Billund, Dinamarca, fill de Godtfred Kirk Christiansen, que va treballar amb el seu avi, Ole Kirk Christiansen, en el negoci familiar: Lego. En la seva infància sovint va inspirar i va provar nous conceptes de models i les seves instruccions de construcció. També va aparèixer a molts dels paquets i materials de màrqueting de l'empresa. Llicenciat per la Universitat d'Aarhus i MBA per la IMD Business School, Suïssa, el 1979, esdevingué president i CEO del Grup Lego. Va introduir temes, minifigures, LEGO.com, Lego Mindstorms i propietats amb llicència. El 2004, va deixar el càrrec com a president i CEO per enfocarse en la seva funció de propietari del Grup Lego i vicepresident del consell d'administració, mantenint el seu paper de president del consell de KIRKBI A/S, Lego Holding A/S i la Fundació Lego. Lego és una companyia privada i està controlada per la família Kristiansen i els les seves fundacions.
Kristiansen i la seva muller, Camilla, viuen a Dinamarca i tenen tres fills. La seva filla més jove és la genet de doma danèsa Agnete Kirk Thinggaard.
Kristiansen és

## Premis

Ha rebut els següents premis en la seva carrera professional.
* Cavaller de 1a Classe de Dinamarca, Orde de la Dannebrog
* 1996: Premi Llibertat del laMax Schmidheiny Foundation, Suïssa
* 1996: Premi Empresarial Familiar de l'Institut Internacional pel Desenvolupament d'Administració (IMD), Suïssa
* Moran (Peony) insígnia de l'Ordre de Mèrit Civil del govern coreà
* Premi del fundador de Dean Kamen
* 2008: va ingressar en la National Toy Hall of Fame.

## Referències

* ↑ The World's Billionaires - Denmark. Forbes.com. Last looked at on February 14th, 2020.
* ↑ «Meet The Richest Billionaire In Every Country». Forbes. [Consulta: 15 desembre 2015].
* 1 2 «LEGO Legend Kjeld Kirk Kristiansen to be Inducted into the Toy Hall of Fame». What's the Buzz. Toy Industry Association, 11-02-2008. Arxivat de l'original el 2008-02-29. [Consulta: 1r març 2008].
* ↑ «Board». The LEGO Foundation.
* ↑ Agnete Kirk Thinggaard, V.I.P.EDIA – seoghoer.dk
* ↑ «SE og HØR - Kjeld Kirk Kristiansen». SE og HØR. [Consulta: 27 gener 2019].
* ↑ «Freedom Prize Awardees». Max Schmidheiny Foundation. Arxivat de l'original el 2008-05-13. [Consulta: 1r març 2008].
* ↑ Moeller, Lise. «Laureates of the last decade». Institute for Managers and Development. [Consulta: 1r març 2008].
* ↑ «Toy Industry Hall of Fame». Toy Industry Association, Inc.. Arxivat de l'original el 2008-02-27. [Consulta: 1r març 2008].

## Enllaços externs

* Kjeld Kirk Kristiansen — article a la enciclopèdia BrickWiki
# Kontàkion

El kontàkion o kondàkion (grec: κοντάκιον) és un tipus d'himne propi de les tradicions litúrgiques ortodoxa i catòlica oriental. El seu origen es remunta a l'Imperi Romà d'Orient de voltants del segle vi. Es divideix en estrofes (οίκοι, iki, «cases») i comença amb un proemi. Habitualment té una temàtica bíblica i sovint representa un diàleg entre personatges de la Bíblia. Romà el Melode fou el principal compositor de kontàkia amb diferència. L'únic kontàkion que encara se sol cantar en la seva totalitat és l'Acatist a la Mare de Déu.

## Referències

* ↑ «kontàkion». Gran Enciclopèdia de la Música. Grup Enciclopèdia Catalana. [Consulta: 3 abril 2021].
* ↑ Flama. «Meditació bíblica sobre la façana de la Passió de la Basílica de la Sagrada Família», 29 novembre 2018. Arxivat de l'original el 2023-06-16. [Consulta: 3 abril 2021].
# Marchena

* Per a altres significats, vegeu «Marchena (desambiguació)».
Marchena és una localitat de la província de Sevilla, Andalusia, Espanya. L'any 2005 tenia 19.719 habitants. La seva extensió superficial és de 379 km² i té una densitat de 49,4 hab/km². Les seves coordenades geogràfiques són 37° 20′ N, 5° 25′ O. Està situada a una altitud de 131 metres i a 60 kilòmetres de la capital de la província, Sevilla.

## Fills il·lustres

* Emilio López del Toro, compositor (1873-...?)

## Demografia

Evolució demogràfica :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 18.018 | 18.132 | 18.086 | 18.180 | 18.289 | 18.434 | 18.550 | 18.719 | 19.089 | 19.310 |
# Koúros d'Aristodikos

El kouros d'Aristodikos, és una escultura tipus kouros que data de l'any 500 aC i que va ser esculpida per algun artista dels tallers d'Àtica, regió de l'antiga Grècia. La peça s'exposa de forma permanent al Museu Arqueològic Nacional d'Atenes, (Grècia), on té assignat el nombre d'inventari 3938.
L'escultura va ser trobada l'any 1944, a la zona de Mesogeia, a la prefectura d'Àtica.
La peça representa un kouros (una estàtua d'un baró jove, datada a partir del període arcaic de l'art de l'antiga Grècia (sobre 650 al 500 aC). És un tipus d'escultura que va imperar durant els segles VIII - VI aC. L'equivalent femení són les korai.

## Característiques

* Autor: Anònim, (tallers d'Àtica).
* Estil: Època Arcaica grega.
* Material: Marbre de Paros.
* Altura: 1,95 centímetres.
* Inscripció a la seva base amb l'expressió «d'Aristodikos».

## Referències

* Museu Arqueològic Nacional d'Atenes a la pàgina web del Ministeri de Cultura de Grècia Arxivat 2007-06-22 a Wayback Machine..
* Pàgina de Artehistoria Arxivat 2009-09-17 a Wayback Machine.
# Krupskoi (Ólguinskaia)

* Per a altres significats, vegeu «Krupskoi».
Krupskoi - Крупской (rus) és un possiólok del krai de Krasnodar, a Rússia. Es troba a la vora dreta del rierol Singuili, prop de la seva desembocadura a la mar d'Azov. És a 32 km al sud-est de Primorsko-Akhtarsk i a 99 km al nord de Krasnodar.
Pertany a l'stanitsa d'Ólguinskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Mapa a maps.vlasenko.net (rus).
* El municipi al lloc web del raion Arxivat 2014-07-14 a Wayback Machine. (rus).
# Konqueror

Konqueror és un gestor de fitxers, navegador web i visor de fitxers, desenvolupat com a part de l'entorn d'escriptori K (KDE). El nom Konqueror és un joc de paraules amb els noms d'altres navegadors: primer era un navegador (Navigator), després un explorador (Explorer) i finalment un conqueridor (Konqueror).

## Interfície d'usuari

La interfície d'usuari del Konqueror és similar a la del Microsoft Internet Explorer encara que és totalment personalitzable. Funciona sobre la base de plafons que poden afegir-se i moure's lliurement. Per exemple, mentre s'està al mode de gestió de fitxers es poden afegir altres plafons de fitxers, tenint així una interfície similar a la del Midnight Commander.
A partir de la versió 3.1 Konqueror suporta múltiples pestanyes en una sola finestra.

## Navegador web

El Konqueror ha estat desenvolupat com un navegador web des de zero. Utilitza el KHTML com a motor de renderitzat. KHTML implementa suport per HTML, JavaScript, applets en Java, Cascading Style Sheets, SSL, i altres estàndards oberts.
Konqueror integra motors de cerca personalitzables que es poden accedir introduint una abreviació que distingeix el servei i després els termes de cerca, per exemple gg:konqueror per buscar konqueror al Google o grec:menjar per buscar menjar al Gran Diccionari de la Llengua Catalana).
La velocitat de renderitzat de Konqueror és similar a la dels navegadors amb els quals competeix. D'altra banda sol ser una mica menys tolerant amb les pàgines web que no segueixen els estàndard que la resta de navegadors.

## Gestor de fitxers

Konqueror també permet navegar la jerarquia local de directoris. Té diferents vistes de navegació, cadascuna amb una distribució i mida d'icones diferent. Els fitxers es poden executar, veure, copiar, moure, etc.

## Visor de fitxers

Gràcies a la tecnologia KParts, Konqueror pot executar i encastar en si mateix components que siguin capaços de veure el tipus de fitxer que s'hagi obert. Això fa possible, per exemple, veure un document de KOffice directament al Konqueror. Qualsevol aplicació que implementi la tecnologia KParts es pot usar d'aquesta manera.

## KIO

A més a més de navegar per pàgines web i els fitxers locals, Konqueror utilitza el sistema KIO per estendre les seves capacitats més enllà que la resta de navegadors o gestors de fitxers. Els diferents KIO permeten a Konqueror accedir a servidors SSH remots (fish://usuari@màquina), a les pàgines man (man:) i info (info:), veure les aplicacions instal·lades (applications:/), etc.

## Vegeu també

* KHTML

## Enllaços externs

* Lloc web de Konqueror (anglès)
# Maslenitsa

Maslenitsa, Masnitsya o Maslenica (en rus: Ма́сленица, en ucraïnès: Масниця i en belarús: Масьленіца) conegut com la Setmana de la Mantega, de la Creperia i del Formatge és una festivitat religiosa i folklòrica que se celebra a la zona oriental dels països eslaus (Rússia, Ucraïna, Belarús, etc.).
Se celebra durant la darrera setmana que dona pas a la Gran Quaresma. La festivitat equival al Carnestoltes cristià catòlic a diferència que en la Quaresma ortodoxa dona començament el dilluns en lloc del dimecres.

## Tradicions

Proves arqueològiques demostren que els orígens del Maslenitsa es remunten al segle ii sent la festivitat més antiga de Rússia. En la mitologia eslava és un esdeveniment estiuenc en el qual s'ofrena al Déu Veles i se celebra el final de l'hivern septentrional.
Durant aquesta setmana es prohibeix el consum de carn sent els ous, làctics i altres productes no derivats de la carn els permesos sent coneguda com a Syropustnaya nedelya (Festival del formatge). El menjar més característic és el blini acompanyat per mantega, ous i llet. Des del paganisme la forma circular i el to daurat del blini simbolitzava les lloances al sol.
El Maslenitsa representa l'última oportunitat de formar part de les activitats socials i fins i tot per portar antifaços i el consum d'alcohol, prohibit en època de Quaresma.
Al llarg de la setmana del Maslenitsa les activitats tradicionals solen variar. El primer dia se li dona la benvinguda al "Chuchelo Maslenitsy" ("Espantaocells de la Maslenitsa") fabricat artesanalment amb palla d'acord amb la tradició kostromà. Després és tret en processó mentre el públic reparteix empanades als pobres.

## Diumenge del Perdó

El darrer dia és conegut com el "Dia del Perdó" (Voskresenie provody). Aquesta jornada consisteix a visitar a familiars i amics i fer les paus a més de fer lliuraments de regals. Com a punt final a la festivitat es pren al espantaocells en una foguera.

## Era moderna

Durant l'època soviètica, igual que altres festes religioses, el Maslenitsa va deixar de tenir oficialitat en el calendari rus, no obstant això hi ha hagut famílies que han celebrat la festivitat sense buscar el seu significat religiós centrant-se solament a reunir-se entre amics, parents i propers. Després dels inicis de la Perestroika, el Govern va aprovar que es tornessin a celebrar oficialment. En ser una societat secular, els russos ingereixen carn sense que aquest producte influeixi en el Maslenitsa.

## Referències

* 1 2 3 Maslenitsa, Blin!
* ↑ Maslenitsa Arxivat 2013-01-07 a Wayback Machine. by Margaret McKibben, Russian Folk Group of Seattle, WA, Seattle Community Network. undated.

## Enllaços externs

* Les vides dels Sants Església Ortodoxa d'Amèrica.
* Marks, Gil (2010). ISBN 9780470391303
# Manuel Molina

Manuel Molina és el nom dels següents personatges:
* Manuel Molina Valero (Huelva, 1991), futbolista andalús.
* Manuel Molina Conejero (València, 1900 - Paterna, 1939), polític i sindicalista valencià.
* Manuel Molina Jiménez (Ceuta, 1948 - San Juan de Aznalfarache, 2015), cantaor espanyol.
# Manuel Miserachs

Manuel Miserachs és el nom dels següents personatges:
* Manuel Miserachs i Codina (Igualada, 1923), advocat i polític, alcalde d'Igualada entre 1979 i 1991
* Manuel Miserachs i Pelfort (Igualada, 1844–1898), fabricant i polític, regidor de l'Ajuntament d'Igualada i batlle interí
# Manuel Molina Conejero

Manuel Molina Conejero (València, 1900 - Paterna, 25 de novembre de 1939) fou un polític i sindicalista valencià, diputat a les Corts Espanyoles durant la Segona República.

## Biografia

Treballà com a serrador mecànic, sector del que el 1910 en fundà un sindicat, i des del 1918 col·laborà al diari República Social. Membre de la francmaçoneria, seria membre de les lògies Federación Levantina i Constante Alona. El 1927 fou escollit secretari en el Congrés Extraordinari de la UGT, de la que en seria secretari a la província de València durant la Segona República, i president de la Federació Valenciana del PSOE des del 1933. Participà en la vaga general del 5 d'octubre de 1934 i hagué d'exiliar-se a França, on va fer d'enllaç del PSOE amb el PCE. Fou elegit diputat per la ciutat de València a les eleccions generals espanyoles de 1936.
Durant la guerra civil espanyola es va mantenir en el sector partidari d'Indalecio Prieto, i fou nomenat president de l'Agrupació Socialista Valenciana en substitució d'Isidre Escandell i Úbeda. Després de la dimissió de Francisco Largo Caballero el 1937 fou nomenat governador civil de València en substitució de Ricardo Zabalza, càrrec que va ocupar fins al final de la guerra. El va oposar al cop d'estat de Segismundo Casado. En acabar la guerra fou detingut per les tropes franquistes, condemnat a mort i afusellat a Paterna el 25 de novembre de 1939.

## Bibliografia

* Pere Gabriel. Historia de la UGT. Tomo IV. Un sindicalismo de guerra 1936-1939. Siglo XXI, 2011, p. 203.

## Enllaços externs

* Biografia al web de la Fundació Pablo Iglesias
* Fitxa del Congrés dels Diputatss
# Ksar Bjir

Ksar Bjir (àrab قصر بجير) és una comuna rural de la província de Larraix de la regió de Tànger-Tetuan-Al Hoceima. Segons el cens de 2014 tenia una població total de 16.308 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ksar Ouled Soltane

El Ksar Ouled Soltane —en àrab قصر أولاد سلطان, Qaṣr Awlād Sulṭān, pronunciat localment Qṣar Ūlād Sulṭān— és un graner fortificat (qsar) situat al districte de Tataouine, al sud de Tunísia. El qsar està distribuït en dos patis, cadascun dels quals té un perímetre format per graners en diversos nivells (ghorfas). Com altres qsur (plurar de qsar) construïts per amazics, el Ksar Ouled Soltane està situat a dalt d'un turó per protegir-lo de robatoris.
El Ksar Ouled Soltane és actualment un destí turístic en el qual la gent va a veure els graners ben preservats. A més, s'hi van rodar algunes escenes de Star Wars Episodi I: L'Amenaça Fantasma.

## Referències

* Lonely Planet Tunisia, 3a edició

## Enllaços externs

* Tunisia Trek: Exploring Ksar Ouled Soltane Arxivat 2008-07-18 a Wayback Machine. (anglès)
* The Real Star Wars? Arxivat 2011-10-13 a Wayback Machine. (anglès)
* Imatge Quicktime VR Arxivat 2009-12-23 a Wayback Machine.
# Ksar Nalut

Ksar Nalut (àrab: قصر نالوت, Qaṣr Nālūt) o Ksar Lalot, és un qsar localitzat a Nalut, al districte de Nalut, a Líbia. Com altres qsars creats per amazics, està localitzat en un turó per protegir-lo, en temps passats, de robatoris.
Actualment el Ksar Nalut és només una destinació turística; va ser abandonat com a graner i habitatge a la dècada dels anys 1960.

## Referències

* ↑ «من تاريخ نالوت» (en àrab). Arxivat de l'original el 2009-05-26. [Consulta: 9 maig 2009].
# Krum (Texas)

Krum és una població dels Estats Units a l'estat de Texas. Segons el cens del 2000 tenia 1.979 habitants.

## Demografia

Segons el cens del 2000, Krum tenia 1.979 habitants, 681 habitatges, i 561 famílies. La densitat de població era de 389,8 habitants/km².
Dels 681 habitatges en un 46,3% hi vivien nens de menys de 18 anys, en un 70,3% hi vivien parelles casades, en un 9,8% dones solteres, i en un 17,5% no eren unitats familiars. En el 14,4% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,19.
Per edats la població es repartia de la següent manera: un 30,2% tenia menys de 18 anys, un 8,2% entre 18 i 24, un 35,1% entre 25 i 44, un 19,9% de 45 a 60 i un 6,6% 65 anys o més.
L'edat mediana era de 33 anys. Per cada 100 dones de 18 o més anys hi havia 89,4 homes.
La renda mediana per habitatge era de 52.778 $ i la renda mediana per família de 57.650 $. Els homes tenien una renda mediana de 40.278 $ mentre que les dones 28.527 $. La renda per capita de la població era de 21.642 $. Aproximadament l'1,6% de les famílies i el 2,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Krum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Krum». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# L'Esglesieta (Senyús)

L'Esglesieta és un paratge del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antiga caseria de Perauba.
Està situat just al costat sud-oest de la Torre de Senyús, i és el lloc on encara es poden trobar algunes restes de l'antic poble de Senyús, entre les quals la de l'església, que dona nom al lloc.

## Enllaços externs

* Institut Cartogràfic de Catalunya; cal fer dos passos d'aproximació
# Marco Zanetti

Marco Zanetti (Bozen, 10 d'abril de 1962) fou un jugador italià de billar campió del món en diverses ocasions.
L'any 2002 guanyà el seu primer Mundial de billar a tres bandes, triomf que repetí l'any 2008.

## Palmarès

Font:
* Campionat del Món de billar a tres bandes: 2002, 2008 2001, 2011 1997, 2000, 2003, 2009, 2012
* Campionat del Món de billar biatló: 1988, 1996
* Jocs Mundials Billar a tres bandes: 2013 2009
* Copa del Món de billar: 1990/5, 1999/3, 2014/5, 2019/7 1987/1, 1987/4, 1991/5, 1993/3, 1995/8, 1996/5, 1999/3, 2009/4, 2012/2, 2015/6 1994/1, 1996/6, 1998/1, 1998/2, 1998/9, 1998/10, 2001/2, 2001/3, 2001/5, 2003, 2005/3, 2006/3, 2008/3, 2016/3, 2016/4, 2016/6, 2017/3, 2017/7
* Campionat d'Europa de billar a tres bandes: 2013, 2017 2019 1992, 2003, 2008, 2010
* Campionat d'Europa de billar de carambola quadre 47/1: 1984
* Campionat d'Europa de billar de carambola quadre 47/2: 1983
* Campionat d'Europa de billar a una banda: 1986

## Referències

* ↑ World Ranking List 2008-10-19 (Edition 20/2008) (PDF; 100 kB) at UMB.com. Retrieved 1 October 2012.
* ↑ Palmares on Kozoom.com. Retrieved 17 March 2013
* ↑ World Champions in 5-Pin (Stecca) Arxivat 2018-11-26 a Wayback Machine. on FIBIS.it (italian). Retrieved 17 March 2013
# Kalihiwai

Kalihiwai és una concentració de població designada pel cens dels Estats Units a l'estat de Hawaii. Segons el cens del 2000 tenia 717 habitants.

## Demografia

Segons el cens del 2000, Kalihiwai tenia 717 habitants, 280 habitatges, i 182 famílies La densitat de població era de 43,9 habitants per km².
Dels 280 habitatges en un 36,4% hi vivien nens de menys de 18 anys, en un 50,4% hi vivien parelles casades, en un 10,0% dones solteres, i en un 35,0% no eren unitats familiars. En el 25,0% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,1% tenia menys de 18 anys, un 6,3% entre 18 i 24, un 27,5% entre 25 i 44, un 33,7% de 45 a 64 i un 6,4% 65 anys o més.
L'edat mediana era de 39,8 anys. Per cada 100 dones hi havia 106,63 homes. Per cada 100 dones de 18 o més anys hi havia 97,03 homes.
La renda mediana per habitatge era de 42.083 $ i la renda mediana per família de 50.536 $. Els homes tenien una renda mediana de 37.143 $ mentre que les dones 30.125 $. La renda per capita de la població era de 37.062 $. Aproximadament el 14,0% de les famílies i el 13,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kalihiwai». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 18 setembre 2010].
* ↑ «Geographic Comparison Table-Kalihiwai». American Fact Finder. Oficina del Cens dels Estats Units, 15-09-2010.
# LIFO

En comptabilitat LIFO (Last In First Out) és un mètode per registrar el valor d'un inventari. Es fa servir si ens trobem amb moltes unitats o lots de productes de forma que és molt difícil identificar-los individualment. Aquest mètode suposa que la darrera unitat de producte entrada en magatzem serà, per contra, la primera a sortir a efectes d'inventari. Aquest mètode és el contrari que el FIFO (First In First Out).
El LIFO es va començar a ulitzar després de la segona guerra mundial. El va implementar el govern dels Estats Units a l'economia nipona amb el pla Marshall.
# La Garçonne

La Garçonne és una novel·la de Victor Margueritte publicada el 1922 a França.
Tracta d'una jove dona, Monique Lerbier, que després de saber que el seu promès l'enganya decideix portar una vida lliure, amb múltiples parelles, tant masculines com femenines. La història refereix un model de dones alliberades que, en la dècada de 1920, desafiant les rígides normes tradicionals de conducta femenina, adoptaren l'estil garçonne, un estil de pentinat, indumentària i conducta fins aleshores identificats com a masculins. Margueritte trenca amb la figura d'una dona lliurada a l'adoració masculina i li ofereix la possibilitat de rebel·lar-se i potser trobar-se amb una identitat femenina desconeguda. Margueritte, però, potser no gosa fer una denúncia decidida contra l'opressió de la dona i, en mostrar la protagonista infeliç i depravada, fa del relat una història moral, de redempció.
El títol conté la paraula garçonne, una feminització forçada de la paraula francesa garçon –«noi», «xic», «al·lot»–, la traducció de la qual podria ser la de «xicotot». En el seu moment, la novel·la es va convertir en el gran best-seller dels anys vint i a França se'n vengueren 750.000 exemplars. Ràpidament es va traduir a diverses llengües i se'n van fer adaptacions per al teatre i el cinema, una de les quals comportà el debut en el cine d'Édith Piaf.
Encara que l'argument no resulta sorprenent en l'actualitat, en el seu moment es va considerar escandalós, fins al punt que a Victor Margueritte li van retirar la Legió d'Honor.

## Referències

* ↑ Brox, Óscar. «Victor Margueritte. La educación sentimental». Detour. Literaturas, 24-06-2015. [Consulta: agost 2019].
* ↑ Martín, Rafael. «La garçonne de Victor Margueritte». El placer de la lectura. [Consulta: agost 2019].
* ↑ «La garçonne, Victor Margueritte». Editorial Gallo Nero. [Consulta: agost 2019].

## Bibliografia

* Anne Manson, «Le scandale de la Garçonne (1922)», in Gilbert Guilleminault (dir.), Le roman vrai de la IIIª République. Les Années Folles, Denoël, 1956
* Anne-Marie Sohn, «La Garçonne face à l'opinion publique. Type littéraire ou type social des années 20?», Le Mouvement social, n° 80, juliol-setembre 1972, pp. 3-28